
Здравейте!  

Приятелят ми е аржентинец, но живее, работи и се осигурява в България вече 12 години и има постоянно пребиваване. Въпросът ми е има ли право на държавна поръчка за кандидатстване и следване в български университет? И трябва ли да си изважда допълнителни документи, освен регламентираните за всички кандидат-студенти при записването?  

Благодаря!


 

Има ли право чужденец с постоянно пребиваване в България да кандидатства във ВУЗ чрез държавна поръчка?
=======================================================================================================

 

Здравейте, Таня,  

В чл. 11 от НАРЕДБА ЗА ДЪРЖАВНИТЕ ИЗИСКВАНИЯ ЗА ПРИЕМАНЕ НА СТУДЕНТИ ВЪВ ВИСШИТЕ УЧИЛИЩА НА РЕПУБЛИКА БЪЛГАРИЯ е посочено, че във висшите училища на Република България могат да кандидатстват чужденци, които притежават документ за завършено средно образование, осигуряващо им достъп до обучение във висшите училища на страната, в която е придобито средното образование или документ за завършено висше образование или степен на висше образование.  

(3) Чужденци могат да кандидатстват за обучение и при условията и по реда за приемане на българските граждани във висшите училища на Република България, ако:  

2. (предишна т. 1 – ДВ, бр. 47 от 2018 г.) имат статут на постоянно пребиваващи на територията на Република България.  

Във въпросната наредба не се коментира дали се касае за държавна поръчка или не.  

В Закона за висшето образование изрично е предвидено, че средства от държавния бюджет не се предоставят за издръжка на обучението на:  

чуждестранни студенти и докторанти, с изключение на студенти и докторанти – граждани на държави – членки на Европейския съюз и на Европейското икономическо пространство, студенти и докторанти – българи, живеещи извън Република България, както и студенти и докторанти, приети по междуправителствени спогодби, в които е предвидено, че разходите за издръжка на обучението са за сметка на българската държава.  

Поздрави,  

адв. Николина Митова  

тел. 0898 303092


